Pel que fa a la proposició no de llei, s'insta el Govern de l'Estat a prendre les mesures necessàries per tal que la SEPI, en exercici de la seva responsabilitat com a propietària de les edificacions i terrenys del barri, dugui a terme les actuacions convenients per millorar la situació social, urbanística i mediambiental del barri, així com establir la dotació pressupostària adequada per efectuar les inversions necessàries per a la seva resolució.